Гитлерсылар, совет ғәскәрҙәренә бер урында нығынырға, хәл йыйып көс тупларға ирек бирмәй, көнөнә дүртәр-бишәр тапҡыр атака яһай. Көслө нығытылған ҡәлғәне шундуҡ ҡына барып алырға көсө самалыраҡ беҙҙекеләрҙең дә. Шуға күрә Ҡыҙыл Армия көнбайышҡа алға барғанда оборона һуғыштарын да киң файҙалана. Дошмандың хәлен алыу өсөн бик кәрәкле тактик сара был. Һәр һалдат, һәр офицер, шул иҫәптән танкист-лейтенант Хәсән дә хәлде яҡшы аңлай.